Държавен вестник, бр. 22, 2015 г., стр. 57

БРОЙ  22	
Д Ъ Р Ж А В Е Н  В Е С Т Н И К 	
СТР.  57  
в удостоверението им за одобрен тип, в срок 
до 31 декември 2024 г.
§ 366. Обемни разходомери за течности, 
различни от вода, от одобрен тип, монтирани 
в измервателни системи към автоцистерни и 
пуснати в употреба с първоначална проверка 
преди влизането в сила на постановлението, 
подлежат на последваща проверка за съот­
ветствие с максимално допустимите грешки, 
посочени в удостоверението им за одобрен тип, 
в срок до 31 декември 2024 г. Последващата 
проверка се извършва без демонтиране от из­
мервателната система, към която са монтирани.
§ 367. Извършените по реда на други 
нормативни актове до влизането в сила на 
постановлението първоначални проверки 
запазват действието си, а неприключилите 
производства се довършват по досегашния ред.
§ 368. В глава втора раздел IV „Теглил­
ки“ с чл. 85 – 94, раздел XI „Манометри за 
автомобилни гуми“ с чл. 210 – 224 и раздел 
XXIV „Средства за измерване на хектолитрова 
маса“ с чл. 567 – 577 се отменят считано от 
1 декември 2015 г.
За министър-председател: 
Томислав Дончев
За главен секретар на Министерския съвет: 
Веселин Даков
2055
ПОСТАНОВЛЕНИЕ № 62
 ОТ 19 МАРТ 2015 Г.
за одобряване на вътрешнокомпенсирани 
промени на утвърдените разходи по области 
на политики/бюджетни програми по бюджета 
на Министерството на финансите за 2015 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява вътрешнокомпенсирани 
промени на утвърдените разходи по области 
на политики/бюджетни програми по бюджета 
на Министерството на финансите за 2015 г., 
както следва:
1. намаляване на утвърдените разходи по:
а) Политика в областта на ефективното 
събиране на всички държавни приходи, Бю­
джетна програма „Администриране на дър­
жавните приходи“ – с 4 400 000 лв.;
б) Бюджетна програма „Администра­
ция“ – с 2 100 000 лв.;
2. увеличение на утвърдените разходи 
по Политика в областта на защитата на 
обществото и икономиката от финансови 
измами, контрабанда на стоки, изпиране на 
пари и финансиране на тероризма, Бюджет­
на програма „Митнически контрол и надзор 
(нефискален)“ – с 6 500 000 лв.
Чл. 2. Министърът на финансите да из­
върши съответните промени по бюджета на 
Министерството на финансите за 2015 г. 
Заключителни разпоредби
§ 1. Постановлението се приема на осно­
вание чл. 109, ал. 1 от Закона за публичните 
финанси и чл. 76, ал 1 от Закона за държавния 
бюджет на Република България за 2015 г.
§ 2. Изпълнението на постановлението се 
възлага на министъра на финансите.
§ 3. Постановлението влиза в сила от деня 
на обнародването му в „Държавен вестник“.
За министър-председател: 
Томислав Дончев
За главен секретар на Министерския съвет: 
Веселин Даков
2056
ПОСТАНОВЛЕНИЕ № 63
 ОТ 19 МАРТ 2015 Г.
за изменение на Постановление № 237 на 
Министерския съвет от 2013 г. за изменение 
на Наредбата за изискванията към етикети­
рането, маркировката и външното оформле­
ние на тютюневите изделия и за определяне 
на стандарти за извършване на оценка на 
съответствието на съдържанието на вредни 
съставки в цигарите, приета с Постановление 
№ 184 на Министерския съвет от 2004 г. (ДВ, 
бр. 92 от 2013 г.)
МИНИСТЕРСКИЯТ СЪВЕТ
П О С Т А Н О В И :
§ 1. В преходните и заключителните раз­
поредби се правят следните изменения:
1. В § 9 думите „28 март 2016 г.“ се заменят 
с „20 май 2017 г.“.
2. В § 10 думите „28 март 2016 г.“ се заме­
нят с „20 май 2017 г.“.
Допълнителна разпоредба
§ 2. Постановлението въвежда разпоред­
бите на Директива 2014/39/ЕС на Комисията 
от 12 март 2014 г. за изменение на Директива 
2012/9/ЕС по отношение на срока за нейното 
транспониране и края на преходния период 
(OB, L 73/3 от 13 март 2014 г.).
Заключителна разпоредба
§ 3. Постановлението влиза в сила от деня 
на обнародването му в „Държавен вестник“.
За министър-председател: 
Томислав Дончев
За главен секретар на Министерския съвет: 
Веселин Даков
2057
ПОСТАНОВЛЕНИЕ № 64
 ОТ 19 МАРТ 2015 Г.
за одобряване на допълнителни разходи по 
бюджета на Министерството на отбраната 
за 2015 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на отбраната